ᱟᱥᱟᱢ ᱵᱤᱫᱷᱟᱱᱥᱚᱵᱷᱟ

ᱟᱥᱟᱢ ᱵᱤᱫᱷᱟᱱᱥᱚᱵᱷᱟ ᱫᱚ ᱥᱤᱧᱚᱛ ᱨᱮᱭᱟᱜ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫ ᱥᱚᱫᱚᱱ ᱵᱤᱫᱷᱟᱱᱥᱚᱵᱷᱟ ᱠᱟᱱᱟ᱾ ᱱᱚᱣᱟ ᱫᱚ ᱟᱥᱟᱢ ᱨᱮᱭᱟᱜ ᱨᱟᱡᱽᱜᱟᱲ ᱫᱤᱥᱯᱩᱨ ᱨᱮ ᱢᱮᱱᱟᱜᱼᱟ᱾ ᱟᱥᱟᱢ ᱵᱤᱫᱷᱟᱱᱥᱚᱵᱷᱟ ᱫᱚ ᱑᱒᱖ ᱜᱚᱴᱟᱱ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱨᱟᱹᱥᱤᱭᱟᱹ ᱤᱫᱤ ᱠᱟᱛᱮ ᱵᱮᱱᱟᱣ ᱟᱠᱟᱱᱟ᱾ ᱱᱩᱠᱩ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱨᱟᱹᱥᱤᱭᱟᱹ ᱫᱚ ᱯᱚᱱᱚᱛ ᱨᱮᱭᱟᱜ ᱢᱤᱼᱢᱤᱫ ᱜᱚᱴᱟᱱ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱛᱟᱞᱢᱟ ᱠᱷᱚᱱ ᱠᱚ ᱵᱟᱪᱷᱟᱣ ᱦᱤᱡᱩᱜᱼᱟ᱾ ᱵᱤᱫᱷᱟᱱᱥᱚᱵᱷᱟ ᱨᱮᱭᱟᱜ ᱠᱟᱹᱢᱤ ᱚᱠᱛᱚ ᱫᱚ ᱢᱚᱬᱮ ᱥᱮᱨᱢᱟ ᱠᱟᱱᱟ, ᱛᱚᱵᱮ ᱚᱱᱟ ᱞᱟᱦᱟᱸ ᱨᱮᱦᱚᱸ ᱵᱤᱫᱷᱟᱱᱥᱚᱵᱷᱟ ᱵᱷᱚᱝᱜᱚ ᱜᱟᱱᱚᱜᱼᱟ᱾ ᱱᱟᱜᱟᱢ ᱒ ᱟᱜᱚᱥᱴ ᱑᱙᱓᱕ ᱥᱮᱨᱢᱟ ᱨᱮ ᱵᱽᱨᱤᱴᱤᱥ ᱥᱚᱝᱥᱚᱫ ᱨᱮ ᱵᱷᱟᱨᱚᱛ ᱥᱚᱨᱠᱟᱨ-ᱟᱜ ᱚᱫᱷᱤᱱᱤᱭᱚᱢ ᱑᱙᱓᱕ ᱯᱟᱥ ᱞᱮᱱᱟ᱾ ᱱᱚᱣᱟ ᱚᱫᱷᱤᱱᱤᱭᱚᱢ ᱞᱮᱠᱟᱛᱮ ᱑᱙᱓᱗ ᱥᱮᱨᱢᱟ ᱨᱮ ᱟᱥᱟᱢ ᱯᱨᱚᱫᱮᱥ ᱞᱟᱹᱜᱤᱫ ᱵᱟᱨ ᱥᱚᱫᱚᱱ ᱨᱮᱭ ᱵᱤᱫᱷᱟᱱᱥᱚᱵᱷᱟ ᱵᱮᱱᱟᱣ ᱞᱮᱱᱟ᱾ ᱥᱚᱵᱷᱟ ᱨᱮᱭᱟᱜ ᱑᱐᱘ ᱜᱚᱴᱟᱱ ᱢᱟᱹᱪᱤ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱥᱟᱱᱟᱢ ᱨᱟᱹᱥᱤᱭᱟᱹ ᱵᱟᱪᱷᱟᱣ ᱜᱮᱠᱚ ᱞᱮᱱᱟ᱾ ᱪᱮᱛᱟᱱ ᱥᱚᱫᱚᱱ (ᱟᱯᱟᱨ ᱦᱟᱭᱩᱥ) ᱨᱮ ᱨᱟᱹᱥᱤᱭᱟᱹ ᱮᱞ ᱒᱑ ᱠᱷᱚᱱ ᱒᱒ ᱜᱚᱴᱟᱱ ᱢᱩᱸᱫᱽ ᱨᱮᱠᱚ ᱛᱟᱦᱮᱸ ᱠᱟᱱᱟ᱾ ᱟᱥᱟᱢ ᱵᱤᱫᱷᱟᱱᱥᱚᱵᱷᱟ ᱨᱮᱭᱟᱜ ᱞᱟᱛᱟᱨ ᱥᱚᱫᱚᱱ (ᱞᱳᱣᱟᱨ ᱦᱟᱭᱩᱥ) ᱨᱮᱭᱟᱜ ᱯᱩᱭᱞᱩ ᱫᱩᱯᱩᱵᱽ ᱫᱚ ᱑᱙᱓᱗ ᱥᱟᱞ ᱨᱮᱭᱟᱜ ᱗ ᱮᱯᱨᱤᱞ ᱥᱤᱞᱚᱝ ᱨᱮ ᱦᱩᱭ ᱞᱮᱱᱟ᱾ ᱩᱱ ᱚᱠᱛᱚ ᱥᱤᱞᱚᱝ ᱫᱚ ᱥᱮᱞᱮᱫ ᱟᱥᱟᱢ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ᱾ ᱞᱟᱛᱟᱨ ᱥᱚᱫᱚᱱ ᱨᱮᱭᱟᱜ ᱨᱟᱹᱥᱤᱭᱟᱹ ᱦᱩᱫᱟᱹ ᱫᱚ ᱑᱐᱘ ᱜᱚᱴᱟᱱ ᱛᱟᱦᱮᱸ ᱠᱟᱱᱟ᱾ ᱛᱚᱵᱮ ᱑᱙᱔᱗ ᱥᱮᱨᱢᱟ ᱨᱮ ᱥᱤᱧᱚᱛ ᱦᱟᱹᱴᱤᱧ ᱚᱠᱛᱚ ᱟᱥᱟᱢ ᱨᱮᱭᱟᱜ ᱥᱤᱞᱮᱴ ᱦᱚᱱᱚᱛ ᱥᱟᱢᱟᱝ ᱯᱟᱠᱤᱥᱛᱟᱱ (ᱱᱤᱛ ᱫᱚ ᱵᱟᱝᱞᱟᱫᱮᱥ) ᱨᱮ ᱥᱮᱞᱮᱫ ᱞᱮᱱᱟ᱾ ᱚᱱᱟᱛᱮ ᱵᱤᱫᱷᱟᱱᱥᱚᱵᱷᱟ ᱨᱮᱭᱟᱜ ᱢᱟᱹᱪᱤ ᱠᱚᱢ ᱠᱟᱛᱮ ᱗᱑ ᱜᱚᱴᱟᱱ ᱦᱩᱭ ᱞᱮᱱᱟ᱾ ᱥᱤᱧᱚᱛ ᱯᱷᱩᱱᱩᱨᱜᱟᱹᱞ ᱛᱟᱭᱚᱢ ᱟᱥᱟᱢ ᱞᱮᱡᱤᱥᱞᱮᱴᱤᱵᱷ ᱠᱟᱭᱩᱱᱥᱤᱞ ᱢᱩᱪᱟᱹᱫ ᱦᱩᱭ ᱮᱱᱟ ᱟᱨ ᱢᱤᱫ ᱥᱚᱫᱚᱱᱤᱭᱟᱹ ᱟᱥᱟᱢ ᱵᱤᱫᱷᱟᱱᱥᱚᱵᱷᱟ ᱵᱮᱱᱟᱣ ᱦᱩᱭ ᱞᱮᱱᱟ᱾ ᱯᱚᱱᱚᱛ ᱨᱮᱭᱟᱜ ᱦᱟᱹᱴᱤᱧ ᱟᱨ ᱦᱚᱲᱮᱞ ᱰᱷᱮᱨ ᱤᱫᱤ ᱠᱷᱟᱹᱛᱤᱨ ᱛᱮ ᱟᱥᱟᱢ ᱵᱤᱫᱷᱟᱱᱥᱚᱵᱷᱟ ᱨᱮᱭᱟᱜ ᱨᱟᱹᱥᱤᱭᱟᱹ ᱠᱚᱣᱟᱜ ᱮᱞ ᱥᱚᱢᱚᱭ-ᱥᱚᱢᱚᱭ ᱨᱮ ᱵᱚᱫᱚᱞ ᱪᱟᱞᱟᱣ ᱟᱠᱟᱱᱟ᱾ ᱟᱥᱟᱢ ᱵᱤᱫᱷᱟᱱᱥᱚᱵᱷᱟ ᱨᱮᱭᱟᱜ ᱢᱟᱹᱪᱤ ᱮᱞ ᱠᱚ ᱯᱩᱭᱞᱩ ᱵᱤᱫᱷᱟᱱᱥᱚᱵᱷᱟ (᱑᱙᱕᱒-᱕᱗) ᱑᱐᱘ ᱜᱚᱴᱟᱱ ᱫᱚᱥᱟᱨ ᱵᱤᱫᱷᱟᱱᱥᱚᱵᱷᱟ (᱑᱙᱕᱗-᱖᱒) ᱑᱐᱕ ᱜᱚᱴᱟᱱ ᱛᱮᱥᱟᱨ ᱵᱤᱫᱷᱟᱱᱥᱚᱵᱷᱟ (᱑᱙᱖᱗-᱗᱒) ᱑᱑᱔ ᱜᱚᱴᱟᱱ ᱢᱚᱬᱮᱭᱟᱱᱟᱜ ᱵᱤᱫᱷᱟᱱᱥᱚᱵᱷᱟ (᱑᱙᱗᱒-᱗᱘) ᱠᱷᱚᱱ ᱱᱤᱛ ᱦᱟᱹᱵᱤᱫ ᱑᱒᱖ ᱜᱚᱴᱟᱱ᱾ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱥᱯᱤᱠᱟᱨ ᱠᱚ ᱞᱟᱛᱟᱨ ᱨᱮ ᱟᱥᱟᱢ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱥᱯᱤᱠᱟᱨ ᱠᱚᱣᱟ ᱛᱟᱹᱞᱠᱟᱹ ᱮᱢ ᱦᱩᱭᱮᱱᱟ: ᱟᱥᱟᱢ ᱯᱨᱚᱫᱮᱥ ᱟᱥᱟᱢ ᱯᱚᱱᱚᱛ ᱱᱤᱛᱚᱜ ᱨᱮᱱ ᱮᱢ.ᱮᱞ.ᱮ ᱠᱚᱣᱟᱜ ᱛᱟᱹᱞᱠᱟᱹ ᱥᱚᱨᱠᱟᱨ ᱵᱟᱨᱦᱮ ᱡᱚᱱᱚᱲ ᱒᱐᱑᱙ ᱟᱥᱟᱢ ᱞᱳᱠᱥᱚᱵᱷᱟ ᱵᱟᱱᱪᱟᱣᱟ ᱨᱮᱭᱟᱜ ᱚᱨᱡᱚ ᱣᱮᱵᱽᱥᱟᱭᱤᱴ Archived ᱒᱐᱒᱑-᱑᱑-᱐᱒ at the Wayback Machine. ᱟᱥᱟᱢ ᱵᱤᱫᱷᱟᱱᱥᱚᱵᱷᱟ ᱣᱮᱵᱽᱥᱟᱭᱤᱴ ᱥᱟᱹᱠᱷᱹᱭᱟᱹᱛ